બૉલીવુડની ફિલ્મો અને સિરિયલોમાં કામ કરતા ગુજરાતી કલાકાર – કસબીઓને સન્માનવા માટે રવિવારે રાત્રે અમદાવાદમાં યોજાયેલા નવમા ગૌરવવંતા ગુજરાતી અવૉર્ડ – ૨૦૧૬માં ખાસ ઉપસ્થિત રહેલા વિવેક ઑબેરૉયે અમદાવાદના શહેરીજનો સમક્ષ સ્ટેજ ઉપરથી જાહેરાત કરતાં કહ્યું હતું કે ‘હું અમદાવાદમાં આર્ટિફિશ્યલ બીચ બનાવીશ, જેમાં ૧૭૦ ફુટ લાંબો વેવ–પુલ હશે અને અગામી નવરાત્રિ સુધીમાં બીચ તૈયાર થઈ જશે. આ આર્ટિફિશ્યલ બીચ સહેલાણીઓ માટે એક નજરાણું બની રહે એવો બનશે.’